BUH eru æskulýðssamtök innan Hjálpræðishersins á Íslandi : Barna - og unglingastarf Hjálpræðishersins . Markmið BUH er að breiða út fagnaðarerindið um Jesú Krist til barna og unglinga . Það er gert í gegn um ýmis konar viðburði , hópa o.fl. , til dæmis sunnudagaskóla , barnafundi , unglingafundi , heimahópa , tónlistar - eða íþróttahópa . BUH skal með starfi sínu hjálpa börnum og unglingum að þroska hæfileika sína og byggja upp jákvætt samfélag . Allir eru velkomnir í BUH og í samskiptum skal alltaf hafa náungakærleika og virðingu að leiðarljósi . BUH býður upp á ýmsa spennandi viðburði , auk hefðbundins vikustarfs í hverjum flokki : Vissir þú að það er hægt að fermast í Hjálpræðishernum ? Í fermingarundirbúningnum er farið í fermingarferð til Noregs í eina viku að hausti og fræðslan fer einnig fram yfir veturinn . Áhugasamir eru hvattir til að hafa samband við flokksleiðtoga á hverjum stað . Unglingamót Hjálpræðisherinn heldur mörg spennandi unglingamót á hverju ári , bæði á Íslandi og í Noregi . Helst ber að nefna páskamót sem haldið er á Íslandi annað hvert ár og unglingafestival sem haldið er í Noregi á hverju sumri en boðið er upp á skipulagða ferð þangað annað hvert ár ( þegar ekki er páskamót það ár ) . Auk þessa eru haldin mót fyrir eldri unglinga / unga fullorðna , námskeið , leiðtogaþjálfun og fleira skemmtilegt . Barnafestival er haldið í Noregi í byrjun ágúst á hverju ári . LUP er leiðtogaþjálfunarverkefni FAbU og snýst um að gefa ungu fólki tækifæri til að spreyta sig og vaxa sem leiðtogar . Þátttakendur fara á þrjú helgarnámskeið yfir veturinn og sinna þess á milli ýmsum verkefnum í sínum flokki . Ungu leiðtogarnir njóta leiðsagnar mentors meðan á verkefninu stendur .